આ સેવાકીય પ્રવૃત્તિમાં ધોરણ-૧૧માં અભ્યાસ કરતાં વિદ્યાર્થીઓ જોડાય, એનએસએસની પ્રવૃત્તિઓનું મહત્વ સમજે, દરેક સ્વયંસેવકમાં સેવાની ભાવના ઉજાગર થાય તે હેતુથી આ કાર્યક્રમ યોજવામાં આવ્યો હતો. જેમાં ધોરણ-૧૨માં અભ્યાસ કરતાં એન.એસ.એસ.ના સ્વયંસેવકો દ્વારા નવા સ્વયંસેવકોને પુષ્પગુચ્છ આપીને આવકાર્યા હતાં. તદુપરાંત એન.એસ.એસ. અંતર્ગત થતી વિવિધ પ્રવૃત્તિઓની સમજ આપવામાં આવી હતી. પ્રસ્તુત અભિમુખતા કાર્યક્રમ અંતર્ગત શાળાના આચાર્ય ઠાકોરભાઇ જે. પટેલે વિદ્યાર્થીઓને એન.એસ.એસ.નું તથા તે અંતર્ગત થતી પ્રવૃત્તિઓનું વર્તમાન સમયમાં શું મહત્વ છે તે સમજાવ્યું હતું. એનએસએસ પ્રોગ્રામ ઓફિસર એચ.જે.વૈદ્ય દ્વારા વર્ષ દરમિયાન કરવામાં આવતી વિવિધ પ્રવૃત્તિઓની માહિતી આપવામાં આવી હતી. પ્રસ્તુત કાર્યક્રમમાં શ્રી બોરીઆવી કેળવણી મંડળના પ્રમુખ રાજેશભાઇ આર.પટેલ, મંત્રી ચંદ્રકાન્તભાઇ એસ.પટેલ, ઉપપ્રમુખ ભાઇલાલભાઇ પટેલ અને સહમંત્રી ડૉ.ગિરીશભાઇ મિસ્ત્રી તથા શાળા સુપરવાઇઝર તરૂણભાઇ પરમાર, કિરણભાઇ પટેલ તથા વિદ્યાર્થી ભાઇ-બહેનો ઉપસ્થિત રહ્યાં હતાં.